Η Λέξη Που Δεν Λες

Η λέξη που δε λες είναι ο τίτλος ελληνικής δραματικής, κοινωνικής τηλεοπτικής σειράς παραγωγής 2016-2017, η οποία προβλήθηκε από τον τηλεοπτικό σταθμό Alpha TV. Στην Κύπρο η σειρά μεταδόθηκε από τον Άλφα Κύπρου.Η σειρά είναι βασισμένη στο σίριαλ The A Word της Keshet που προβήθηκε στο BBC.Τη διασκευή του σεναρίου υπογράφει η Κατερίνα Γιαννάκου, ενώ τη σκηνοθεσία της σειράς έχει αναλάβει ο Θοδωρής Παπαδουλάκης, γνωστός για τη δουλειά του στη σειρά Το Νησί.Η σειρά έκανε πρεμιέρα στις 25 Οκτωβρίου 2016 και ολοκληρώθηκε την Τρίτη 21 Φεβρουαρίου 2017, μετά από 13 επεισόδια. Έλαβε θετικές κριτικές, με αρκετούς κριτικούς να την ονομάζουν καλύτερη Ελληνική σειρά των τελευταίων ετών, επαινώντας τη σκηνοθεσία, τους ηθοποιούς, το σενάριο αλλά και την παρουσίαση του αυτισμού.

 Καλοκαίρι 2016, Χανιά. Ο μικρός Παυλής είναι ο γιος της ευτυχισμένης οικογένειας του Γιάννη και της Ελένης. Τον αποκαλούν διάνοια για τις μουσικές του γνώσεις. Όταν όμως ο μικρότερος αδελφός της Ελένης, Βασίλης, φτάνει στην Κρήτη μαζί με τη γυναίκα του, Ιωάννα, τα πάντα θα αλλάξουν. Οι ανησυχίες της Ιωάννας θα οδηγήσουν τον παππού Παύλο να πεισμώσει να μάθει τι συμβαίνει στον Παυλή. Η οικογένεια αποφασίζει να τον πάει για εξέταση και έρχεται αντιμέτωπη με την αλήθεια: ο Παυλής είναι αυτιστικός. Μαρία Πρωτόπαππα ως Ελένη Βασίλης Μπισμπίκης ως Γιάννης Μάξιμος Μουμούρης ως Βασίλης Πηνελόπη Τσιλίκα ως Ιωάννα Ντίνα Μιχαηλίδη ως Ρίτσα Αργύρης Ξάφης ως Μανώλης Τζατζιμάκης Νεφέλη Κουρή ως Νατάσα Γιώργος Στεντούμης ως Παυλής Δημήτρης Καταλειφός ως Παππούς Παύλος Γιάννα Κανελλοπούλου ως Μαριάννα Ζαχαριουδάκη Δήμητρα Σιγάλα ως Αλισάβη Ντέμπορα Οντόγκ ως Ατσάιο Μαρίνα Ψάλτη ως Ψυχολόγος Μιχάλης Αεράκης ως πατέρας Ιωάννας Η σειρά έκανε πρεμιέρα στις 25 Οκτωβρίου 2016. Στις 20 Δεκεμβρίου σταμάτησε να προβάλλεται λόγω των Χριστουγεννιάτικων διακοπών κι επέστρεψε με καινούργια επεισόδια στις 24 Ιανουαρίου 2017. Τα γυρίσματα της σειράς ξεκίνησαν στις 30 Μαΐου 2016 στα Χανιά της Κρήτης και διήρκησαν όλο το καλοκαίρι. Το κόστος ανά επεισόδιο υπολογίζεται γύρω στα 90.000 ευρώ. Το τελευταίο επεισόδιο προβλήθηκε την Τρίτη 21 Φεβρουαρίου. Η σειρά έλαβε θετικές κριτικές. Στην ιστοσελίδα συλλογής κριτικών YouRate, συγκεντρώνει βαθμολογία 76/100, βασισμένη σε 8 κριτικές.O Γιώργος Μπαστουνάς στο Tvnea.com σχολιάζει: «Η νέα σειρά του Alpha, η οποία φέρει την υπογραφή του σκηνοθέτη της τεράστιας επιτυχίας «Νησί», αν μη τι άλλο προσφέρει έναν καταιγισμό συναισθημάτων. Η ίδια πραγματεύεται ένα πάρα πολύ ευαίσθητο κοινωνικό θέμα, αυτό της οικογενειακής συνύπαρξης και των ισορροπιών με ένα παιδί που πάσχει από αυτισμό. Το σενάριο αρκετά προσεγμένο και καλοδουλεμένο, προσπαθεί να διαχειριστεί το θέμα με τον πιο ευαίσθητο τρόπο. Η σκηνοθεσία από τον Παπαδουλάκη, πραγματικά εξαιρετική. Τα πολυδιάστατα πλάνα του, εκτός από την αύξηση της δραματικότητας την οποία αριστοτεχνικά αποδίδουν, παρουσιάζουν το ειδυλλιακό τοπίο της πόλης των Χανίων. Η φωτογραφία και το γενικότερο αισθητικό αποτέλεσμα της σειράς κλέβει τις εντυπώσεις». Από την άλλη, κατακρίνει το σενάριο αναφέροντας: «Στα αρνητικά της σειράς θα μπορούσα να εντάξω την εξαιρετικά αργή πλοκή, χωρίς ιδιαίτερες ανατροπές. Ναι μεν η σειρά κερδίζει με τις ερμηνείες των πρωταγωνιστών, όμως, το σενάριο για να κρατήσει το κοινό του θα πρέπει να ενδυναμωθεί με μία πιο ισχυρή πλοκή». Μάλιστα κατέταξε στην στήλη του Μοντέρ τη συγκεκριμένη σειρά ως την καλύτερη σειρά της σεζόν 2016-2017. Ο Κωνσταντίνος Αμπατζής του ONEMAN έγραψε: «Αποτελεί μια ευχάριστη ανάσα δροσιάς στην εν γένει δυσωδία της ελληνικής τηλεόρασης του trash και των φθηνών, όχι σε χρήματα, αλλά σε πνευματική αξία παραγωγών». Αντίθετα, ο Γιώργος Πασχαλίδης του TvNea.com έγραψε: «Ίσως να ήθελα άλλους ηθοποιούς, ίσως να ήθελα άλλη προσέγγιση μια και πρόκειται για μεταφορά σεναρίου». Η ιστοσελίδα BOVARY έγραψε: «Δεν μπορούμε να πούμε πως η εν λόγω σειρά μοιάζει με αντίστοιχες του εξωτερικού που μας κάνουν να κολλάμε», ωστόσο τόνισε πως «σίγουρα αποτελεί μια τομή στην ελληνική τηλεόραση, που δυστυχώς όταν δεν στηρίζεται σε λογοτεχνικά βιβλία, δεν προσφέρει κοινωνικούς προβληματισμούς».Γράφοντας για το Tlife, η Νάνσυ Νικολαΐδου επαίνεσε τη σειρά: «Μία σειρά που μας στέλνει πολύτιμα μηνύματα, ναι γιατί ανάμεσα στη κιτσερέλα και την διάχυτη διακαναλική κακογουστιά, υπάρχει κι αυτή η τηλεόραση». Θετική κριτική έγραψε ο Λευτέρης Σαββίδης του NEWS247: «Ο μικρός Παυλής, γύρω από τον οποίο διαδραματίζεται όλη η ιστορία, μοιάζει καλά προετοιμασμένος να σηκώσει το βάρος ενός πρωταγωνιστή σε παιδική ηλικία, ενώ από την πρώτη στιγμή ξεχωρίζει ο ρόλος του παππού, τον οποίο ερμηνεύει ο Δημήτρης Καταλειφός». Στις 12 Νοεμβρίου 2016, ο ALPHA βραβεύτηκε από το Κέντρο Παιδιού & Εφήβου για την πρωτοβουλία του να αναδείξει μέσα από τη σειρά Η λέξη που δε λες το θέμα του αυτισμού στην ελληνική κοινωνία. Το βραβείο παρέλαβε ο ηθοποιός της σειράς Βασίλης Μπισμπίκης. Με βραβείο τιμήθηκε και η εταιρεία παραγωγής INDIGO VIEW, το οποίο παρέλαβε η Όλγα Παναγοπούλου - Σορμαϊνη. Επίσημη σελίδα στον Alpha Τα επεισόδια της σειράς στο επίσημο κανάλι του Alpha στο YouTube